PTT พุ่งแรง 3 วันติด นิวไฮตั้งแต่เข้าตลาดฯ รับผลดีบ.ลูกโตแกร่ง
PTT พุ่งแรง 3 วันติด นิวไฮตั้งแต่เข้าตลาดฯ รับผลดีบ.ลูกโตแกร่ง โดยล่าสุด ณ เวลา 12.11 น. ราคาอยู่ที่ 456 บาท บวก 6 บาท หรือ 1.33% สูงสุดที่ 460 บาท ต่ำสุดที่ 450 บาท มูลค่าซื้อขายที่ 2.47 พันล้านบาท 
4 ม.ค. 2561

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ล่าสุด ณ เวลา 12.11 น. ราคาอยู่ที่ 456 บาท บวก 6 บาท หรือ 1.33% สูงสุดที่ 460 บาท ต่ำสุดที่ 450 บาท มูลค่าซื้อขายที่ 2.47 พันล้านบาท ขณะที่ดัชนีตลาดหุ้นไทยโดยรวมบวก 0.38%

ทั้งนี้ ราคาหุ้น PTT ปรับตัวขึ้นต่อเนื่องเป็นวันที่ 3 นับตั้งแต่ราคาหุ้นปิดอยู่ที่ระดับ 440 บาท เมื่อวันที่ 29 ธ.ค.60 ขณะเดียวกันราคาหุ้นยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 6 ธ.ค. 2544
ด้าน บล.ทิสโก้ รับุในบทวิเคราะห์ (4 ม.ค.) แนะนำ “ถือ” ราคาเป้าหมาย 455 บาท/หุ้น โดยมองว่าราคาหุ้นของ PTT ที่เพิ่มขึ้นมาจากบริษัทลูก และเชื่อว่า PTT ซื้อขายในมูลค่าที่เหมาะสมแล้ว โดย PE ของธุรกิจที่ไม่ได้จดทะเบียนในตลาดอยู่ที่ 7.2 เท่า สูงกว่าค่าเฉลี่ยในอดีตที่ 6.6 เท่า
โดยคาดบริษัทลูกที่ประกอบธุรกิจเคมีจะมีการเติบโตและการดำเนินงานที่ดีกว่าธุรกิจอื่น และมีมุมมองในเชิงบวกต่อวัฎจักรของเอทิลีน และคาดว่าส่วนต่างของ PE จะชะลอตัวลงจากจุดสูงสุด แต่ยังคงแข็งแกร่ง (PTTGC) ในขณะที่ธุรกิจที่ไม่ใช่ PE ได้ประโยชน์จากกำลังการผลิต Naphtha ที่ล่าช้า (IRPC) และคาดว่าอัตราการใช้ประโยชน์ของทั้ง IRPC และ PTTGC จะเพิ่มขึ้นในปี 2561